מג'דל סלם

מָגְ'דָל סִלְם (בערבית: مجدل سلم) היא כפר לבנונית מוסלמית-שיעית השוכן בדרום לבנון, מחוז א-נבטיה, נפת מרג' עיון, כ-7 ק"מ ממערב לגבול ישראל–לבנון (מושב מרגליות).

== אטימולוגיה ==
פירוש המילה הראשונה בשם היא מגדל. אשר למילה השנייה בשם, יש כמה הסברים אפשריים:
# השורש ש.ל.מ. (س.ل.م.) בערבית היות דבר שלם, ללא מום או דופי.
# שלם (س.ل.م.) בסורית פירושו "בלתי חדיר".
# האל הכנעני שָׁלֶם, המוזכר בכתובות שנמצאו באוגרית.

== גאוגרפיה ==
העיירה ממוקמת על הגדה המערבית של נחל סלוקי, בצומת דרכים המקשרת בין הכפרים שסביבה: ממערב – חולא, מצפון – קבריח'א, מדרום וממערב – , , וח'ירבת סלם.

שטחה הכולל של העיירה הוא, 42,000 דונם.

== היסטוריה ==
אין פרטים על ההיסטוריה של המקום בעבר הרחוק, אך ברור שהייתה במקום התיישבות נוצרית שקדמה ליישוב המוסלמי. בעיירה מספר רחובות מרוצפות באבנים, שמובילות כולן למרכז עתיק בשם "שמעונה" (شمعونة), שבו מכונסות רוב העתיקות. במרכז העתיק של היישוב ישנה באר הקרויה בשם "ביר א-נַּצַ֫ארַא (بير النصارى; תרגום: "באר הנוצרים"). בנוסף, ראה להלן: אתרים.

בשנת 1596 הופיע הכפר ברישומי המס של האימפריה העות'מאנית, ככפר שנמצא בנאחייה של תבנין, בליווה צפת, עם אוכלוסייה של 51 בתי אב ו-8 רווקים, כולם מוסלמים. תושבי הכפר שילמו מס קבוע של 25% על תוצרת חקלאית והכנסות מזדמנות. באותה שנה הם שלמו סך של 9,110 אקצ'ה.

בשנת 1875 ביקר ביישוב ויקטור גרן ומצא שגרו בו כ-300 תושבים מתואלים. המסגד היה בנוי מאבני כנסייה ביזנטית שנהרסה. כתובת יוונית שהייתה חקוקה על אבן הושחתה ולא ניתן היה לקרוא אותה.

במסגרת הסקר של הקרן לחקר ארץ ישראל בשנת 1881 נכתב שמדובר ב"כפר גדול, בנוי מאבן, בעל מראה עתיק... המכיל כ-500 מתאולים... ממוקם על 'הר שולחן', מוקף זיתים ואדמה מעובדת". אספקת המים היא מברכת מים בנויה וכן מבורות מים רבים. בנוסף צוין שיש בכפר שרידי מבנים קדומים ומשקופים, המעידים על ישוב קדום.

== חזבאללה ==
בשנות ה-90, במהלך היערכותו של ארגון הטרור האיסמלאמיסטי, חזבאללה בדרום-לבנון התבסס הארגון גם בכפר סלם ובסביבתו.

ב-15 בפברואר 1993 תקפו מסוקים ישראליים מטרות בכפר ובסביבתו, בעקבות התקפה שנערכה על עמדות צד"ל (צבא דרום-לבנון) מוקדם יותר באותו היום.

במסגרת מבצע "ענבי זעם" (אפריל 1996) תקף צה"ל מטרות בכפר ובסביבתו. השל טעות, נפגעה עמדת יוניפי"ל של הכוח הנפאלי וניזוקה קשות.

ב-5 בדצמבר 1997, נהרגו שלושה תושבי הכפר מפצצה. הערכת התושבים היא שהפצצה הוטמנה על ידי יחידת קומנדו ישראלית.

===מלחמת האזרחים בסוריה===
חזבאללה היה מעורב במלחמת האזרחים בסוריה, בין השנים 2016–2018. מתוך כ-1,200 הרוגים שהיה לארגון, 13 היו ממג'דל סלם.

===מלחמת חרבות ברזל של מדינת ישראל===
ב-16 בינואר 2024 תקף צה"ל, בירי ארטילרי ובהפצצה אווירית, מטרות רבות של חיזבללה בנחל סלוקי, כחלק מהחזית הצפונית במלחמת חרבות ברזל של מדינת ישראל.

ב-24 בינואר 2024 תקף צה"ל מטרות נוספות של חזבאללה בכפר סלם ובסביבתו.

== אוכלוסייה ==
# בשנת 2004 מנתה אוכלוסיית העיירה 13,875 נפשות. מתוכם, היו 6,542 בוגרים, בעלי זכות הצבעה לפרלמנט הלבנוני.
# המשפחות הגדולות הן: זהווי (زهوي). יאסין (ياسين), עלאא א-דין (علاء الدين), מלחם (ملحم), סיף א-דין (سيف الدين), חרז (حرز), ערנדיס (عرندس), סָלום (سلوم), נור א-דין (نور الدين), ח'יר א-דין (خيرالدين), סלמאן (سلمان), אל-חאג' (الحاج)

== אתרים ==
* המסגד המערבי של הכפר היה בעבר כנסייה, ככל הנראה מהתקופה הביזנטית. עד היום ניתן להבחין במבנה בכמה צלבים חקוקים על אבנים וכן חלקי סרקופגים. בפי התושבים יש סיפורים על "מקרים מוזרים שקרו ומתרחשים עד היום" וכי כל מי שניסה לשקם את המבנה – מת.
* בצד המזרחי של הכפר ישנו גוש סלע גדול שנקרא שפירושו מצודת החתול. אגדה מקומית מספרת על כך שמדובר במטאוריט כי הוא שונה במראהו וככל הנראה גם בהרכבו, מהסלעים האחרים בסביבה. הנושא לא נחקר באופן מדעי.

=== חגיגת העשוראא במג'דל סלם ===
מדי שנה נערך בעיירה טקס עשוראא רב משתתפים שהפך ליום התכנסות של אנשים מכל כפרי הסביבה.

== הנהלת העיירה ==
* מועצת העיירה מונה 15 חברים.
* בעיירה יש ארבעה מוכתרים.

== מים ==
מקורות המים הם:
* נהר ליטני – באמצעות "פרויקט טייבה" (مشروع الطيبة).
* בארות ארטזיות (באר ואדי אל-מע'ארה ובאר ואדי א-סלוקי).
* נהר ווזאני.

== אישים מהעיירה ==
* אחמד שוקי אל-אמין (أحمد شوقي الأمين): יליד 1932. חוקר דת מוסלמי-שיעי, חיבר ספרים רבים בנושא הלכה ועל בעיות השעה. מעורב בפוליטיקה הכלל לבנונית, ללא שיוך לצד כלשהו. בשנות ה-60 הקים רשת חינוכית בכפרים רבים בדרום לבנון. הוא משמש כנשיא אגודת חכמי הדת בלבנון וכן יועץ כבוד בבתי הדין השרעיים הגבוהים בלבנון.
* נג'יב יאסין (نجيب ياسين): לשעבר, אלוף לבנון וסוריה בהיאבקות חופשית.

== ראו גם==
* מתואלים
* אסלאם שיעי

== הערות שוליים ==

קטגוריה:מחוז א-נבטיה: יישובים